Κολοκυθοκεφτέδες φτιαγμένοι στον φούρνο.



Υλικά:

250 γρ. κολοκύθια, τριμμένα και στραγγισμένα καλά

1 αυγό

1 κρεμμύδι, μικρό, ψιλοκομμένο

100 γρ. φέτα,τριμμένη

2 κ.σ. αλεύρι

αλάτι

πιπέρι

2 κλωνάρια άνηθο, ψιλοκομμένο

Εκτέλεση:

Προθερμαίνουμε το φούρνο στους 220 βαθμούς και στρώνουμε με αντικολλητικό χαρτί ένα μεγάλο ταψί.

Φροντίζουμε να στραγγίσουμε καλά το τριμμένο κολοκύθι από τα υγρά του.

Βάζουμε το τριμμένο κολοκύθι σε μια λεκάνη και προσθέτουμε τα υπόλοιπα υλικά. Ανακατεύουμε πολύ καλά ώστε να ενωθούν τα υλικά.

Σκεπάζουμε τη λεκάνη με μεμβράνη και αφήνουμε το μίγμα στο ψυγείο για περίπου 30 λεπτά. Αυτό θα βοηθήσει να ξεκουραστεί το μίγμα και να ενωθούν τα αρώματα των υλικών.

Βγάζουμε τη ζύμη από το ψυγείο. Παίρνουμε μια κ.σ. από τη ζύμη και πλάθουμε τον κεφτέ, τοποθετούμε στο ταψί και επαναλαμβάνουμε με την υπόλοιπη ζύμη.

Ψήνουμε στο φούρνο για 15-20 λεπτά μέχρι να πάρουν οι κεφτέδες χρυσαφί χρώμα.

Tip: Λίγο ξύσμα λεμονιού στη ζύμη και 2-3 ψιλοκομμένα φυλλαράκια δυόσμου θα απογειώσουν τη γεύση! Φυσικά η διαδικασία μπορεί να γίνει και στο τηγάνι!!!